‘Dis met 'n mate van teensin dat 'n mens al hierdie Anglisismes op papier stel en dus as 't ware publisiteit daaraan verleen. Dit sou veel beter gewees het om hulle in die vergeetboek te laat raak deur verswyging, as dit moontlik was. Maar die waarheid is dat hulle soveel gebruik word dat daardie metode nie die gewenste gevolge sou hê nie.’
‘Dryf, Drywer - Daar is nou deur die spoorweg erkenning verleen aan dryf en drywer, omdat, so word beweer, dan onderskei kan word tussen “manager” en “driver”. Vroeër is dit slegs gebruik as die drywer werklik iets gedryf het, soos osse, perde, vee. “Drywer” in die betekenis bestuurder bly egter o.i. 'n Anglisisme, daarom sê ons ook nie 'n “busdrywer” nie, maar wel 'n busbestuurder.’ (p. 77)16
‘Ek weet in alle geval nie hoekom ons van drywer vir motorvoertuie weggeskram het nie, want dit is tog die natuurlikste ding ter wêreld om die drywer van 'n perdekar oor te dra op die drywer van die motorkar, veral nog as eersgenoemde besig was om te verdwyn.’ (p. 52)
‘... dis beslis 'n anwins vir ons taal, en dit kan gerus toegelaat word vir diegene wat dit wil gebruik, maar vir my bly die suiwer Afrikaans die mooiste [followed by examples].